Какво трябва да знаем за мезотерапията?
Мезотерапията е изцяло безболезнена процедура с почти никакви странични ефекти и необходимост от продължително възстановяване. Интервенцията включва инжектиране на предварително съгласуван между пациента и медицинското лице комплекс от полезни съставки и витамини, които са в най-доброто съотношение и концентрация в зависимост от проблема и индивидуалното състояние на кожата. Обикновено, първите видими резултати настъпват още през първата седмица, а ефектът на мезотерапията трае минимум половин година, а в много случаи и до две години. Популярността на мезотерапията се дължи от една страна, на всестранното й действие и възможността да разреши редица проблеми и то не само по лицето, но и по тялото, а дори и в случай на проблеми като косопад, и от друга на нейната безопасност. Това, което се инжектира на пациента, е коктейл от полезни съставки, регенериращи, хидратиращи, изглаждащи и дори лекуващи кожни проблеми от всякакъв тип. Обикновено, става дума за хиалуронова киселина и витамини.